คู่กรรม (ภาพยนตร์ พ.ศ. 2538)

คู่กรรม () เป็นภาพยนตร์ไทยแนวโรแมนติก-ดรามา ในปี พ.ศ. 2538 กำกับโดย ยุทธนา มุกดาสนิท ศิลปินแห่งชาติ ดัดแปลงจากนวนิยายในชื่อเรื่องเดียวกันของ ทมยันตี เรื่องราวความรักสามเส้าที่เกิดขึ้นในประเทศไทยในสมัยสงครามโลกครั้งที่สอง และแสดงถึงความรักระหว่างนายทหารหนุ่มของกองทัพเรือจักรวรรดิญี่ปุ่นกับผู้หญิงไทยที่มีส่วนเกี่ยวข้องกับขบวนการเสรีไทย

ธงไชย แมคอินไตย์ รับบท โกโบริ นายทหารเรือของกองทัพเรือจักรวรรดิญี่ปุ่น โดยเขากลับมารับบทเดิมจากละครทางโทรทัศน์ยอดนิยมความยาว 26 ตอนในปี พ.ศ. 2533 ที่สร้างจากนวนิยายเรื่องนี้ นอกเหนือจากละครโทรทัศน์ปี พ.ศ. 2533 แล้ว เรื่องราวยังได้รับการดัดแปลงหลายครั้ง รวมถึงภาพยนตร์ในปี พ.ศ. 2516, พ.ศ. 2531 และ พ.ศ. 2556 รวมถึงละครเพลงในปี พ.ศ. 2546 โดยดรีมบอกซ์เธียเตอร์ ซึ่งจัดแสดงอีกครั้งในปี พ.ศ. 2550

ภาพยนตร์เรื่องนี้ติดหนึ่งในห้าภาพยนตร์ที่ทำรายได้สูงสุดในประเทศไทยในปี พ.ศ. 2538 ภาพยนตร์เรื่องนี้เป็นหนึ่งในภาพยนตร์ไทยที่ได้รับการเผยแพร่ในต่างประเทศในรูปแบบโฮมวิดีโอแบบวีเอชเอสที่มีคำบรรยายภาษาอังกฤษในปี พ.ศ. 2541

 เพลงประกอบภาพยนตร์ 
 เธอคนเดียว ขับร้องโดย ธงไชย แมคอินไตย์
 คำเดียวก็รู้ ขับร้องโดย ธงไชย แมคอินไตย์
 จันทร์เจ้าขา ขับร้องโดย นันทิดา แก้วบัวสาย และ ศรัณย่า ส่งเสริมสวัสดิ์

 นักแสดงและตัวละคร 
 ธงไชย แมคอินไตย์ รับบท โกโบริ
 อาภาศิริ นิติพน รับบท อังศุมาลิน (ชื่อในภาษาญี่ปุ่นว่า ฮิเดโกะ)
 ธีรภัทร์ สัจจกุล รับบท วนัส
 จิตกร สุนทรปักษิณ รับบท พ่อของอังศุมาลิน
 สุทิศา พัฒนุช รับบท แม่ของอังศุมาลิน
 ดี๋ ดอกมะดัน รับบท ตาผล
 เด๋อ ดอกสะเดา รับบท ตาบัว

 รางวัลที่ได้รับ 
 รางวัลพระราชทานพระสุรัสวดี ตุ๊กตาทอง ภาพยนตร์ยอดเยี่ยม ปี 2538 รางวัลพระราชทานพระสุรัสวดี ตุ๊กตาทอง ปี 2538
 รางวัลพระราชทานพระสุรัสวดี ตุ๊กตาทอง ผู้แสดงนำชายยอดเยี่ยม (ธงไชย แมคอินไตย์) ปี 2538
 รางวัลพระราชทานพระสุรัสวดี ตุ๊กตาทอง ผู้กำกับการแสดงยอดเยี่ยม (ยุทธนา มุกดาสนิท, พันธ์ธัมม์ ทองสังข์, นิพนธ์ ผิวเณร) ปี 2538
 รางวัลพระราชทานพระสุรัสวดี ตุ๊กตาทอง ออกแบบเครื่องแต่งกายยอดเยี่ยม (รัตนพล ธรรมชาติ) ปี 2538
 รางวัลพระราชทานพระสุรัสวดี ตุ๊กตาทอง เพลงนำภาพยนตร์ยอดเยี่ยม (สีฟ้า และอนุวัฒน์ สืบสุวรรณ ในเพลง เธอคนเดียว) ปี 2538
 รางวัลภาพยนตร์แห่งชาติ สุพรรณหงส์ ผู้แสดงสมทบหญิงยอดเยี่ยม (วิไลวรรณ วัฒนพานิช) ปี 2538 
 รางวัลภาพยนตร์แห่งชาติ สุพรรณหงส์ บันทึกเสียงยอดเยี่ยม (นิวัฒน์ สำเนียงเสนาะ) ปี 2538
 รางวัลภาพยนตร์แห่งชาติ สุพรรณหงส์ กำกับศิลป์ยอดเยี่ยม (ประสรรค์ เพชรพงษ์, สายชล ทัศนจร) ปี 2538
 รางวัลภาพยนตร์แห่งชาติ สุพรรณหงส์ ออกแบบเครื่องแต่งกายยอดเยี่ยม (รัตนพล ธรรมชาติ) ปี 2538
 รางวัล Vote Award 1995 นักแสดงชายยอดนิยม (ธงไชย แมคอินไตย์) ปี 2538

 อ้างอิง 

 แหล่งข้อมูลอื่น 



หมวดหมู่:ภาพยนตร์ไทยที่ออกฉายในปี พ.ศ. 2538
หมวดหมู่:ภาพยนตร์ที่สร้างจากนวนิยายไทย
หมวดหมู่:ภาพยนตร์รักชีวิตไทย
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ประวัติศาสตร์ไทย
หมวดหมู่:ภาพยนตร์ภาษาไทย
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
หมวดหมู่:ความสัมพันธ์ญี่ปุ่น–ไทย